Þingmennirnir Helga Vala Helgadóttir Samfylkingu og Helgi Hrafn Gunnarsson Pírötum undruðust bæði starfslokasamninginn við Harald Jóhannesson ríkislögreglustjóra og þau störf sem hann ætti að taka að sér fyrir Áslaugu Örnu Sigurbjörnsdóttur dómsmálaráðherra . Ekki síst í ljósi þess að átta af níu lögreglustjórum og Landssamband lögreglumanna hafi lýst vantrausti á ríkislögreglustjórann . Þá hefði umboðsmaður Alþingis sent fyrirspurn til ráðuneytisins um hvers vegna hann hefði ekki verið áminntur í starfi vegna bréfs sem hann skrifaði á bréfsefni embættisins til blaðamanns til að kvarta undan umfjöllun . Helga Vala sagði löngu hafa verið tímabært að Haraldur viki og að því leyti væri starfslokasamningurinn góður . „ En nú hefur hæstvirtur dómsmálaráðherra gert fordæmalaust samkomulag við umræddan embættismann . Samkomulag sem hefur vakið furðu , undrun og jafnvel regin hneykslan um samfélagið , “ sagði Helga Vala . Hún spurði ráðherra hvort eðlilegt væri að Haraldur leiddi stefnumótunarvinnu um löggæslumál í ráðuneytinu og hvort meðalhófs og jafnræðis hafi verið gætt við ákvörðun um greiðslur til hans . Dómsmálaráðherra sagði að Haraldur myndi ekki leiða stefnumótunarvinnu , heldur vinna sérstök verkefni þar sem reynsla hans nýttist henni , meðal annars á sviði alþjóða lögreglumála . „ Heldur leiði ég þá vinnu sem fer fram í ráðuneytinu um lögreglumál nú sem áður , “ sagði Áslaug Arna . „ Og ég tel já að meðalhófs og jafnræðis hafi verið gætt . Það er auðvitað umdeilanlegt að gera starfslokasamning . Það er auðvitað ekki bæði hægt að hafa ströng lög um opinbera starfsmenn og enga heimild um starfslokasamninga . Helgi Hrafn tók undir gagnrýni Helgu Völu . Hann sagði eðlilegt að greiða ríkislögreglustjóra laun út skipunartíma hans ef honum hefði verið sagt upp störfum . „ Ef ríkislögreglustjóri sjálfur sagði upp finnst mér skrýtið að hann fái tveggja ára laun . Ofan á það sérverkefni í lögreglumálum í mánuði í viðbót sem mér finnst ekki hafa verið skilgreind mjög vel , “ sagði Helgi Hrafn . Áslaug Arna áréttaði að það hefði skort á samvinnu og samstarf innan lögreglunnar og þar gæti lögregluráð sem stofnað verði um áramót . „ Ríkislögreglustjóri sagði ekki upp , sagði ekki stöðu sinni lausri . Heldur kom hann að máli við mig um möguleg starfslok og mögulegan starfslokasamning , “ sagði dómsmálaráðherra . Kjartan Þorkelsson , lögreglustjóri á Suðurlandi , hefur verið skipaður tímabundið í embætti ríkislögreglustjóra en Áslaug Arna Sigurbjörnsdóttir , dómsmálaráðherra , tilkynnti á blaðamannafundi í hádeginu að Haraldur Johannessen hefði sagt af sér .